Document ID: 32002R0351

Kommissionens forordning (EF) nr. 351/2002
af 25. februar 2002
om ændring af Rådets forordning (EF) nr. 3605/93 for så vidt angår henvisninger til ENS 95
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3605/93 af 22. november 1993 om gennemførelse af den protokol om proceduren i forbindelse med uforholdsmæssige store underskud, der er knyttet som bilag til traktaten om oprettelse af Det Europæiske Fællesskab(1), ændret ved forordning (EF) nr. 475/2000(2), særlig artikel 7, og
ud fra følgende betragtninger:
(1) Definitionen af ordene "offentlig", "underskud" og "investering" er fastlagt i protokollen om proceduren i forbindelse med uforholdsmæssige store underskud, der er knyttet som bilag til traktaten, og i forordning (EF) nr. 3605/93 med henvisning til det europæiske national- og regionalregnskabssystem i Det Europæiske Fællesskab (herefter benævnt "ENS 95"), der er indført ved Rådets forordning (EF) nr. 2223/96 af 25. juni 1996 om det europæiske national- og regionalregnskabssystem i Det Europæiske Fællesskab(3), senest ændret ved Kommissionens forordning (EF) nr. 113/2002(4).
(2) Forordning (EF) nr. 2223/96 udgør referencerammen for de fælles standarder, definitioner, klassifikationer og regnskabsregler, der skal anvendes ved udarbejdelsen af medlemsstaternes regnskaber til opfyldelse af Fællesskabets statistiske behov, således at der kan opnås resultater, som er sammenlignelige medlemsstaterne imellem.
(3) I henhold til Europa-Parlamentets og Rådets forordning (EF) nr. 2558/2001 af 3. december 2001 om ændring af Rådets forordning (EF) nr. 2223/96 med henblik på omklassificering af betalinger som led i swap-aftaler og fremtidige rentesikringsaftaler(5) klassificeres rentestrømme som led i swap-aftaler og fremtidige rentesikringsaftaler (FRA'er) ikke længere som formueindkomst, men som finansielle derivater, og samtidig slås det fast, at der er behov for en særlig behandling af disse rentestrømme for så vidt angår de oplysninger, der indsendes i forbindelse med uforholdsmæssigt store underskud.
(4) Forordning (EF) nr. 3605/93 bør derfor ændres i overensstemmelse hermed.
(5) For at undgå forvirring om anvendelsen af de nye henvisninger til ENS 95 bør de i denne forordning fastsatte foranstaltninger anvendes med virkning fra den 1. januar 2002 -
UDSTEDT FØLGENDE FORORDNING:
Artikel 1
I artikel 1, stk. 3, i forordning (EF) nr. 3605/93 foretages følgende ændringer:
1) Koden "B.9" ændres til "EDP B.9"
2) Koden "D.41" ændres til "EDP D.41".
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. januar 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. februar 2002.

Labels: 10
2
15
19